Žraločí zuby

Prírodná pamiatka Žraločí zuby sa nachádza vo Vrapickom lese vo východnej časti štatutárneho mesta Kladno v Stredočeskom kraji. Zaberá priestor drobného opusteného silicitového lomu na miernom návrší nad pravým brehom Dřetovického potoka, zhruba ¾ km zjz. od kostola sv. Mikuláša vo Vrapiciach. Chránené územie bolo vyhlásené v roku 1995 a neskôr trochu rozšírené; najnovšie vymedzenie tak pochádza z roku 2008. Predmetom ochrany celej prírodnej pamiatky sú paleontologické nálezy skamenených ostatkov organizmov z geologickej éry druhohôr – kriedy. Z geologického hľadiska ide o morské sedimenty spodnoturónskeho veku usadené na starší povrch tvorený abradovanými proterozoickými horninami. V lokalite boli zistené pozostatky (zubov, stavce a koprolity) najmenej 12 druhov žralokov, ďalej dierkavcov, lastúrnikov, hviezdoviek a hubiek. Lokalita je situovaná uprostred lesného porastu, prístup k nej vedie len po neznačených chodníkoch (miestami síce prechádza náučný chodník Po lesných cestách do histórie ťažby uhlia na Kladensku Vrapice - Čabárna, jej značenie v teréne je však riedke a orientačne skôr nepostačujúce). Pozri aj Žákova skála Iné projekty Commons ponúka multimediálne súbory na tému Žraločí zuby Externé odkazy Nariadenie Stredočeského kraja z dňa 23. 1. 2008 o zriadení prírodnej pamiatky Žraločí zuby[nefunkčný odkaz] Významné geologické lokality: Žraločí zuby - buližníkový lůmek u Vrapic Zdroj Tento článok je čiastočný alebo úplný preklad článku Žraločí zuby na českej Wikipédii.